‘Dief’ laai profielfoto op slagoffer se WhatsApp | Maroela Media
Lohan van Heerden (20), ŉ student aan die Universiteit van Pretoria, kon sy oë nie glo toe die einste man wat hom ŉ dag vantevore beroof het, sy eie foto op Van Heerden se profiel gelaai het nie, het Beeld Dinsdag berig.
Van Heerden is vroeër die maand deur vier mans beroof terwyl hy van Hatfield onderweg was na sy huis in Pretoria-Tuine. Vier mans het by ŉ verkeerslig in sy voertuig ingespring, hom met ŉ mes gedreig en beroof van sy foon, baadjie, gordel en kontant. Die rowers het hom glo ook gedwing om by ŉ kitsbank te stop waar hy R1 000 moes onttrek, voor hulle hom laat gaan het.
Van Heerden het gesê toe hy die foto op sy WhatsApp-profiel sien, het hy dadelik die man as die groep se leier uitgeken. Dié man het Van Heerden glo ook deur sy gesig geslaan. Die foto is aan die Sunnyside-polisie verskaf wat die saak verder ondersoek. Klik hier om die foto te sien.
Die wonder van slim tegnologie is ons almal een voor. Hie hie, as jy dom is, is jy dom, daar is nie pille wat help vir domgheid nie. Maar weereens die wonder van tegnologie. Is ook nie die eerste keer wat ‘n selfoon (slimfoon) gesteel is, en die dief sy eie bakkies oplaai nie, dit het mos al met die bediende ook gebeur wat haar madam se foon gesteel het.